CELEX: 62013TN0133
Language: sk
Date: 2013-03-04 00:00:00
Title: Vec T-133/13: Žaloba podaná 4. marca 2013 — Pro-Aqua International/ÚHVT — Rexair (WET DUST CAN’T FLY)

27.4.2013   
            
            
               SK
            
            
               Úradný vestník Európskej únie
            
            
               C 123/22
            
         Žaloba podaná 4. marca 2013 — Pro-Aqua International/ÚHVT — Rexair (WET DUST CAN’T FLY)
   (Vec T-133/13)
   2013/C 123/37
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Pro-Aqua International GmbH (Ansbach, Nemecko) (v zastúpení: T. Raible, lawyer)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Rexair LLC (Troy, Spojené štáty)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) zo 17. decembra 2012 (vo veci R 211/2012-2),
            
         
               —
            
            
               zaviazal ÚHVT na náhradu trov konania, vrátane trov konania vynaložených v konaní na ÚHVT a na odvolacom senáte ÚHVT.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „WET DUST CAN’T FLY“ pre výrobky a služby zaradené do tried 3, 7 a 37 (zápis ochrannej známky Spoločenstva č. 6 668 073).
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha vyhlásenia neplatnosti: žalobkyňa.
   
      Odôvodnenie návrhu na vyhlásenie neplatnosti: odôvodnenie návrhu na vyhlásenie neplatnosti zodpovedá dôvodom uvedeným v článku 52 ods. 1 písm. a) v spojení s článkom 7 ods. 1 písm. b) a c) nariadenia Rady č. 207/2009.
   
      Rozhodnutie zrušovacieho oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 7 ods. 1 písm. b) a c) nariadenia Rady č. 207/2009.